Á ńnyie Yúda, a tíege á ńnyie yǎ ńtōlē dzób a kələ kwí á máŋ, myǎyi nyiě ngab étɔ̄á mɔŋɔlɔ mə́ mɔ́ bakúda məwóm mə́bɛ̄ ai bə́tán á ndam, ayǎb anə́ e ngab ésə̄ fɔ́g, a tíege á ńnyie yǎ ńtōlē dzób a kələ kwí á ńtāg máŋ; m̀fúfúb étɔbɔgɔ wâyi bɔ á zə̄zǎŋ. 9É ngab myǎyi kyábi étēde ású Ńtondôbə yayi bɔ̌ mɔŋɔlɔ mə́ mɔ́ bakúda məwóm mə́bɛ̄ ai bə́tán á ńtīē, á ndam bakúda awôm. 10Bəfada bâyi bi ḿfūfúb ngab: âkoé, mɔŋɔlɔ mə́ mɔ́ bakúda məwóm mə́bɛ̄ ai bə́tán, ḿfág yǎ máŋ, á ndam, mɔŋɔlɔ mə́ mɔ́ bakúda awômo, ḿfág yā ńtōlē dzób, á ndam, bakúda awôm, ḿfág yǎ Négev, á ńtīē, mɔŋɔlɔ mə́ mɔ́ bakúda məwóm mə́bɛ̄ ai bə́tán. M̀fúfúb étɔbɔgɔ Ǹtondôbə wâyi bɔ á zə̄zǎŋ. 11Ású bəfada, ású ébá bə́ ngáwɔ́bɔ m̀fúfúb ḿbɔ́n á bɔ́n bə́ Sadǒg yā bə́ ngábɔ esíé dzáma, á bá ndzí kig kə á ńdímī bɔ́n bə́ Ísraɛ̂l bə́ ngádími, anə́ ḿból bəlevíta bə́ ngádími, 12bâyi bǐ ngab yǎ yāsɔ́ á ńnam, ḿfúfub ngab babi ai abódā sí bəlevíta.